title: 2007/881/EK: Padomes Lēmums ( 2007. gada 20. decembris ), ar ko groza Padomes reglamentu

text:
               29.12.2007

               LV

               Eiropas Savienības Oficiālais Vēstnesis

               L 346/17

      PADOMES LĒMUMS

   (2007. gada 20. decembris),
   ar ko groza Padomes reglamentu
   (2007/881/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 207. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 121. panta 3. punktu,
   ņemot vērā Līgumu par Eiropas Savienību un jo īpaši tā 28. panta 1. punktu un 41. panta 1. punktu,
   ņemot vērā Padomes reglamenta (1) III pielikuma 2. panta 2. punktu,
   tā kā:

               (1)

               Padomes reglamenta (turpmāk – “reglaments”) 11. panta 5. punkts paredz, ka gadījumā, ja Padomei jāpieņem lēmums, kam vajadzīgs kvalificēts balsu vairākums, un ja kāds Padomes loceklis to ir prasījis, pārbauda, vai dalībvalstis, kas veido šo balsu vairākumu, pārstāv vismaz 62 % no Eiropas Savienības iedzīvotāju kopskaita, kas aprēķināts atbilstīgi iedzīvotāju skaita rādītājiem, kas noteikti reglamenta III pielikuma 1. pantā.

               (2)

               Reglamenta III pielikuma 2. panta 2. punktā par to, kā piemērot noteikumus par balsu sadalījumu Padomē, ir paredzēts, ka kārtējā gada 1. janvārī Padome saskaņā ar informāciju, kas Eiropas Kopienu Statistikas birojā pieejama iepriekšējā gada 30. septembrī, pielāgo minētā pielikuma 1. pantā norādītos skaitļus.

               (3)

               Tādēļ būtu jāveic reglamenta pielāgojums 2008. gadam,

         IR NOLĒMUSI ŠĀDI.
   1. pants
   Padomes reglamenta III pielikuma 1. pantu aizstāj ar šādu pantu:

      “1. pants
      Lai piemērotu EK līguma 205. panta 4. punktu, Euratom līguma 118. panta 4. punktu un Līguma par Eiropas Savienību 23. panta 2. punkta trešo daļu un 34. panta 3. punktu, katras dalībvalsts iedzīvotāju kopskaits laikposmā no 2008. gada 1. janvāra līdz 31. decembrim ir šāds:

                  Dalībvalsts

                  Iedzīvotāju kopskaits
                  (× 1 000)

                  Vācija

                  82 314,9

                  Francija

                  63 392,1

                  Apvienotā Karaliste

                  60 823,8

                  Itālija

                  59 131,3

                  Spānija

                  44 474,6

                  Polija

                  38 125,5

                  Rumānija

                  21 565,1

                  Nīderlande

                  16 358

                  Grieķija

                  11 171,7

                  Portugāle

                  10 599,1

                  Beļģija

                  10 584,5

                  Čehija

                  10 287,2

                  Ungārija

                  10 066,1

                  Zviedrija

                  9 113,2

                  Austrija

                  8 298,9

                  Bulgārija

                  7 679,3

                  Dānija

                  5 447,1

                  Slovākija

                  5 393,6

                  Somija

                  5 276,9

                  Īrija

                  4 319,4

                  Lietuva

                  3 384,9

                  Latvija

                  2 281,3

                  Slovēnija

                  2 010,3

                  Igaunija

                  1 342,4

                  Kipra

                  778,7

                  Luksemburga

                  476,2

                  Malta

                  407,8

                  Kopā

                  495 103,9

                  slieksnis (62 %)

                  306 964,4”

   2. pants
   Šis lēmums stājas spēkā 2008. gada 1. janvārī.
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 20. decembrī

            Padomes vārdā —

            priekšsēdētājs

         F. NUNES CORREIA

      (1)  Padomes Lēmums 2006/683/EK, Euratom (2006. gada 15. septembris), ar ko pieņem Padomes reglamentu (OV L 285, 16.10.2006., 47. lpp.).


title: Lēmums Nr. P1 ( 2009. gada 12. jūnijs ) par to, kā interpretēt Eiropas Parlamenta un Padomes Regulas (EK) Nr. 883/2004 50. panta 4. punktu, 58. pantu un 87. panta 5. punktu attiecībā uz invaliditātes pensiju, vecuma pensiju un apgādnieka zaudējuma pabalstu Dokuments attiecas uz EEZ un uz EK un Šveices nolīgumu

text:
               24.4.2010

               LV

               Eiropas Savienības Oficiālais Vēstnesis

               C 106/21

         LĒMUMS Nr. P1
   (2009. gada 12. jūnijs)
   par to, kā interpretēt Eiropas Parlamenta un Padomes Regulas (EK) Nr. 883/2004 50. panta 4. punktu, 58. pantu un 87. panta 5. punktu attiecībā uz invaliditātes pensiju, vecuma pensiju un apgādnieka zaudējuma pabalstu
   (Dokuments attiecas uz EEZ un uz EK un Šveices nolīgumu)
   2010/C 106/07
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas izriet no Regulas (EK) Nr. 883/2004 un Eiropas Parlamenta un Padomes 2009. gada 16. septembra Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2),
   ņemot vērā Regulas (EK) Nr. 883/2004 50. panta 4. punktu, 58. pantu un 87. panta 5. punktu,
   tā kā jāprecizē Regulas (EK) Nr. 883/2004 50. panta 4. punkta, 58. pantu un 87. panta 5. punkta piemērošanas noteikumi un jāsniedz nepieciešamie norādījumi iestādēm, kas piemēro šos noteikumus,
   rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,
   IR NOLĒMUSI ŠĀDI.
   I.   Regulas (EK) Nr. 883/2004 50. panta 4. punkta piemērošana

               1.

               Pēc tam, kad iestāde, kas izmaksā pabalstu, tiek informēta par to, ka pabalsta saņēmējs ir izpildījis nosacījumus, lai saskaņā ar citas dalībvalsts tiesību aktiem piešķirtu pabalstu, tā uzreiz automātiski veic pārrēķinu.
               Pārrēķins nav jāveic situācijā, kad saskaņā ar otras dalībvalsts tiesību aktiem uzkrātie periodi jau ir ņemti vērā pabalsta piešķiršanai un pēc sākotnējā pabalsta piešķiršanas jauni periodi nav iegūti.
               Ja piemēro papildu nosacījumus (tādus, kas neattiecas uz apdrošināšanas periodu izpildi), tomēr jāņem vērā tāda vecuma sasniegšana, kas nepieciešams, lai saņemtu pabalstu, vai bērnu skaita izmaiņas, un šādā gadījumā automātiski jāveic jauns aprēķins.

               2.

               Iestāde, kas no jauna pārrēķina pabalstu, ko tā iepriekš piešķīrusi, aprēķinā ņem vērā visus apdrošināšanas periodus un/vai uzturēšanās periodus, kā arī ikvienu citu nosacījumu, ko pabalsta saņēmējs ir izpildījis uz pabalsta pārrēķināšanas dienu saskaņā ar savas valsts tiesību aktiem un saskaņā ar otras dalībvalsts tiesību aktiem.

               3.

               Attiecīgā diena ir riska iestāšanās diena tajā dalībvalstī, kurā pēdējā bija izpildīti tiesību iegūšanas nosacījumi.

         II.   Regulas (EK) Nr. 883/2004 58. panta piemērošana

               4.

               Iestāde, kura saskaņā ar Regulas (EK) Nr. 883/2004 58. pantu piešķir piemaksu, par to paziņo katras tās dalībvalsts kompetentajai iestādei, kuras tiesību aktos paredzētas pabalstu saņēmēja tiesības uz pabalstu, kas piešķirts saskaņā ar šīs regulas 5. nodaļu.

               5.

               Katras tās dalībvalsts kompetentā iestāde, kura pabalstu saņēmējam maksā pabalstus saskaņā ar Regulas (EK) Nr. 883/2004 5. nodaļu, katru gadu janvārī paziņo iestādei, kas maksā piemaksu, kādu summu tā no attiecīgā gada 1. janvāra maksā pabalstu saņēmējam.

         III.   Regulas (EK) Nr. 883/2004 87. panta 5. punkta piemērošana

               6.

               Ja persona saskaņā ar Regulas (EK) Nr. 883/2004 87. panta 5. punktu pieprasa pārskatīt invaliditātes pensiju, jauna medicīniskā apskate nav jāveic ar nosacījumu, ka dokumentus pensijas saņēmēja lietā var uzskatīt par atbilstošiem.
               Pretējā gadījumā attiecīgā iestāde var pieprasīt, lai persona veiktu jaunu medicīnisko apskati.

         IV.   Publicēšana un stāšanās spēkā

               7.

               Šo lēmumu publicē Eiropas Savienības Oficiālajā Vēstnesī. To piemēro no Regulas (EK) Nr. 987/2009 spēkā stāšanās dienas.

            Administratīvās komisijas priekšsēdētāja

         Gabriela PIKOROVÁ

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.


title: Padomes Lēmums (ES) 2017/775 (2017. gada 25. aprīlis), ar ko ieceļ Reģionu komitejas locekļa aizstājēju, ko izvirzījusi Somijas Republika

text:
               4.5.2017

               LV

               Eiropas Savienības Oficiālais Vēstnesis

               L 115/50

         PADOMES LĒMUMS (ES) 2017/775
   (2017. gada 25. aprīlis),
   ar ko ieceļ Reģionu komitejas locekļa aizstājēju, ko izvirzījusi Somijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Somijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus.

               (2)

               Pēc Katri KULMUNI kundzes pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelta:

               —

                  Merja LAHTINEN kundze, Jämsän kaupunginvaltuuston jäsen.

         2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2010/592/ES: Dalībvalstu valdību pārstāvju Lēmums ( 2010. gada 29. septembris ), ar ko ieceļ Tiesas tiesnesi

text:
               5.10.2010

               LV

               Eiropas Savienības Oficiālais Vēstnesis

               L 261/5

         DALĪBVALSTU VALDĪBU PĀRSTĀVJU LĒMUMS
   (2010. gada 29. septembris),
   ar ko ieceļ Tiesas tiesnesi
   (2010/592/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. un 255. pantu,
   tā kā:

               (1)

               Saskaņā ar Protokola par Eiropas Savienības Tiesas statūtiem 5. un 7. pantu un pēc Pranas KŪRIS kunga atkāpšanās no amata būtu jāieceļ amatā Tiesas tiesnesis uz Pranas KŪRIS kunga atlikušo pilnvaru laiku, proti, līdz 2012. gada 6. oktobrim.

               (2)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Egidijus JARAŠIŪNAS kunga atbilstību Tiesas tiesneša pienākumu veikšanai,

         IR PIEŅĒMUŠI ŠO LĒMUMU.
   1. pants
   Ar šo par Tiesas tiesnesi uz laikposmu no 2010. gada 6. oktobra līdz 2012. gada 6. oktobrim ieceļ Egidijus JARAŠIŪNAS kungu.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 29. septembrī

            Padomes vārdā –

            priekšsēdētājs

         J. DE RUYT


title: Padomes Lēmums (ES, Euratom) 2015/2393 (2015. gada 8. decembris), ar ko groza Padomes reglamentu

text:
               18.12.2015

               LV

               Eiropas Savienības Oficiālais Vēstnesis

               L 332/133

         PADOMES LĒMUMS (ES, Euratom) 2015/2393
   (2015. gada 8. decembris),
   ar ko groza Padomes reglamentu
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību,
   ņemot vērā Padomes reglamenta 11. panta 6. punktu (1),
   tā kā:

               (1)

               No 2014. gada 1. novembra, ja Padomei jāpieņem akts ar kvalificētu balsu vairākumu, ir jāpārbauda, vai dalībvalstis, kas veido kvalificēto balsu vairākumu, aptver vismaz 65 % no Savienības iedzīvotājiem.

               (2)

               Līdz 2017. gada 31. martam, ja Padomei jāpieņem akts ar kvalificētu balsu vairākumu, Padomes loceklis var lūgt, lai to pieņem ar tādu kvalificētu balsu vairākumu, kā noteikts 3. panta 3. punktā Protokolā Nr. 36 par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam. Minētajā gadījumā Padomes loceklis var lūgt veikt pārbaudi, lai pārliecinātos, ka dalībvalstis, kas veido kvalificēto balsu vairākumu, aptver vismaz 62 % no visiem Savienības iedzīvotājiem.

               (3)

               Minētie procenti tiek aprēķināti saskaņā ar iedzīvotāju skaita rādītājiem, kuri noteikti Padomes reglamenta (“reglaments”) III pielikumā.

               (4)

               Reglamenta 11. panta 6. punktā ir paredzēts, ka Padomei saskaņā ar informāciju, kas Eiropas Savienības Statistikas birojam pieejama iepriekšējā gada 30. septembrī, ir jāpielāgo minētajā pielikumā noteiktos skaitļus, šādam pielāgojumam stājoties spēkā katra gada 1. janvārī.

               (5)

               Tādēļ attiecīgi būtu jāveic reglamenta pielāgojums 2016. gadam,

         IR PIEŅĒMUSI ŠO LĒMUMU.
   1. pants
   Reglamenta III pielikumu aizstāj ar šādu tekstu:

         “III PIELIKUMS
         Savienības iedzīvotāju skaita un katras dalībvalsts iedzīvotāju skaita rādītāji, lai piemērotu noteikumus par kvalificēta vairākuma balsošanu Padomē
         Lai īstenotu LES 16. panta 4. punktu, LESD 238. panta 2. un 3. punktu un Protokola Nr. 36 3. panta 2. punktu, Savienības iedzīvotāju skaits un katras dalībvalsts iedzīvotāju skaits, kā arī katras dalībvalsts iedzīvotāju skaita procentuālais lielums attiecībā pret Savienības iedzīvotāju skaitu laikposmam no 2016. gada 1. janvāra līdz 2016. gada 31. decembrim ir šāds:

                     Dalībvalsts

                     Iedzīvotāju kopskaits

                     Procentuālais lielums no Savienības iedzīvotāju skaita

                     Vācija

                     81 089 331

                     15,93

                     Francija

                     66 352 469

                     13,04

                     Apvienotā Karaliste

                     64 767 115

                     12,73

                     Itālija

                     61 438 480

                     12,07

                     Spānija

                     46 439 864

                     9,12

                     Polija

                     38 005 614

                     7,47

                     Rumānija

                     19 861 408

                     3,90

                     Nīderlande

                     17 155 169

                     3,37

                     Beļģija

                     11 258 434

                     2,21

                     Grieķija

                     10 846 979

                     2,13

                     Čehijas Republika

                     10 419 743

                     2,05

                     Portugāle

                     10 374 822

                     2,04

                     Ungārija

                     9 855 571

                     1,94

                     Zviedrija

                     9 790 000

                     1,92

                     Austrija

                     8 581 500

                     1,69

                     Bulgārija

                     7 202 198

                     1,42

                     Dānija

                     5 653 357

                     1,11

                     Somija

                     5 471 753

                     1,08

                     Slovākija

                     5 403 134

                     1,06

                     Īrija

                     4 625 885

                     0,91

                     Horvātija

                     4 225 316

                     0,83

                     Lietuva

                     2 921 262

                     0,57

                     Slovēnija

                     2 062 874

                     0,41

                     Latvija

                     1 986 096

                     0,39

                     Igaunija

                     1 313 271

                     0,26

                     Kipra

                     847 008

                     0,17

                     Luksemburga

                     562 958

                     0,11

                     Malta

                     429 344

                     0,08

                     Kopā

                     508 940 955

                     Slieksnis (62 %)

                     315 543 392

                     Slieksnis (65 %)

                     330 811 621”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2016. gada 1. janvāra.

      Briselē, 2015. gada 8. decembrī

            Padomes vārdā –

            priekšsēdētājs

         P. GRAMEGNA

      (1)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: Padomes Lēmums 2013/240/KĀDP ( 2013. gada 27. maijs ), ar ko groza Lēmumu 2010/279/KĀDP par Eiropas Savienības Policijas misiju Afganistānā ( EUPOL AFGHANISTAN )

text:
               28.5.2013

               LV

               Eiropas Savienības Oficiālais Vēstnesis

               L 141/44

         PADOMES LĒMUMS 2013/240/KĀDP
   (2013. gada 27. maijs),
   ar ko groza Lēmumu 2010/279/KĀDP par Eiropas Savienības Policijas misiju Afganistānā (EUPOL AFGHANISTAN)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 18. maijā pieņēma Lēmumu 2010/279/KĀDP (1), ar ko EUPOL AFGHANISTAN pagarina uz trim gadiem līdz 2013. gada 31. maijam.

               (2)

               Saskaņā ar ieteikumiem, kas minēti stratēģijas pārskatā, kurš tika veikts 2012. gada oktobrī, un tam sekojošo operatīvā plāna (OPLAN) pielāgojumu EUPOL AFGHANISTAN būtu jāpagarina līdz 2014. gada 31. decembrim.

               (3)

                  EUPOL AFGHANISTAN darbība notiks apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (4)

               Tāpēc būtu attiecīgi jāgroza Lēmums 2010/279/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/279/KĀDP groza šādi:

               1)

               lēmuma 1. panta 1. punktu aizstāj ar šādu:
               “1.   Eiropas Savienības Policijas misija Afganistānā (“EUPOL AFGHANISTAN” vai “misija”), kas ir izveidota ar Vienoto rīcību 2007/369/KĀDP, tiek pagarināta laikposmam no 2010. gada 31. maija līdz 2014. gada 31. decembrim.”;

               2)

               lēmuma 3. panta 1. punktu aizstāj ar šādu:
               “1.   Lai sasniegtu 2. pantā izklāstītos mērķus, EUPOL AFGHANISTAN:

                           a)

                           palīdz Afganistānas valdībai virzīt uz priekšu Iekšlietu ministrijas institucionālo reformu un izstrādāt un saskaņoti īstenot politiku un stratēģiju ar mērķi izveidot ilgtspējīgu un efektīvu civilās kārtības uzturēšanas sistēmu, īpaši attiecībā uz Afganistānas civilo policiju un Afganistānas noziedzības apkarošanas policiju;

                           b)

                           palīdz Afganistānas valdībai vairāk profesionalizēt Afganistānas valsts policiju (AVP), jo īpaši atbalstot apmācības infrastruktūras izveidošanu un veicinot Afganistānas spējas izstrādāt un īstenot apmācību;

                           c)

                           atbalsta Afganistānas iestāžu centienus turpināt attīstīt saiknes starp policiju un plašāku tiesiskuma sistēmu un nodrošina atbilstīgu mijiedarbību ar plašāku krimināltiesisko sistēmu;

                           d)

                           uzlabo saliedētību un koordināciju starptautisko dalībnieku vidū un turpina darbu, lai izstrādātu policijas reformas stratēģiju, īpaši izmantojot Starptautisko Policijas koordinācijas valdi (IPCB), ciešā koordinācijā ar starptautisko sabiedrību un turpinot sadarbību ar galvenajiem partneriem, tostarp ar NATO vadītajiem starptautiskajiem drošības uzturēšanas spēkiem (SDUS) un NATO mācību misiju, un citiem atbalsta sniedzējiem.

                     Šos uzdevumus sīkāk izstrādās operācijas plānā (OPLAN). Misija savus uzdevumus veic, cita starpā izmantojot pārraudzību, darbaudzināšanu, konsultācijas un apmācības.”;

               3)

               lēmuma 4. pantu aizstāj ar šādu:
               “4. pants
               Misijas struktūra
               1.   Misijas galvenā pārvalde (GP) ir Kabulā. Misijas sastāvā ir:

                           i)

                           misijas vadītājs un viņa birojs, tostarp vecākā misijas drošības amatpersona;

                           ii)

                           policijas nodaļa;

                           iii)

                           tiesiskuma nodaļa;

                           iv)

                           mācību nodaļa;

                           v)

                           vietējā nodaļa;

                           vi)

                           misijas atbalsts;

                           vii)

                           attiecīgā gadījumā – vietējie biroji ārpus Kabulas;

                           viii)

                           atbalsta elements Briselē.

                     2.   Misijas personālu izvieto centrālā, reģionālā un provinču līmenī, un pēc vajadzības pilnvaru izpildes nolūkā tas var darboties arī apgabalu līmenī, ņemot vērā drošības izvērtējumu un ja pastāv darbībai labvēlīgi apstākļi, piemēram, loģistikas un drošības atbalsts. Kopā ar SDUS un reģionālo pavēlniecību / provinču atjaunošanas grupas (PRT) vadošajām valstīm vienojas par tehniskiem mehānismiem informācijas apmaiņai, medicīniskajam, drošības un loģistikas atbalstam, tostarp attiecībā uz personāla izvietošanu reģionālajās pavēlniecībās un PRT.
               3.   Turklāt vairākus misijas personāla locekļus dislocē tā, lai attiecīgā gadījumā uzlabotu Afganistānas policijas reformas stratēģisko koordināciju, un jo īpaši darbā IPCB sekretariātā Kabulā.”;

               4)

               lēmuma 11. pantu aizstāj ar šādu:
               “11. pants
               Drošība
               1.   Civilais operācijas komandieris vada misijas vadītāja veikto EUPOL AFGHANISTAN drošības pasākumu plānošanu un nodrošina to pienācīgu un efektīvu īstenošanu saskaņā ar 5. pantu.
               2.   Misijas vadītājs ir atbildīgs par operācijas drošību un par to, lai būtu nodrošināta atbilstība minimālajām drošības prasībām, ko piemēro operācijai, un šo atbildību viņš īsteno saskaņā ar Savienības politiku par tāda personāla drošību, ko operatīviem mērķiem izvieto ārpus Savienības saskaņā ar Līguma V sadaļu, un ar tās pavaddokumentiem.
               3.   Misijas vadītājam palīdz vecākā misijas drošības amatpersona (SMSO), kas ir pakļauta misijas vadītājam un kam ir arī ciešas lietišķas attiecības ar Eiropas Ārējās darbības dienestu.
               4.   Misijas vadītājs misijas provinču un reģionu atrašanās vietās ieceļ drošības amatpersonas, kas SMSO pakļautībā būs atbildīgas par attiecīgu misijas elementu visu drošību aspektu ikdienas pārvaldību.
               5.   Pirms EUPOL AFGHANISTAN personāls sāk pildīt savus darba pienākumus, tam rīko obligātas drošības mācības saskaņā ar OPLAN. Tāpat personālam nodrošina regulāras prasmes nostiprinošas mācības uz vietas, kuras organizē SMSO.
               6.   Misijas vadītājs nodrošina ES klasificētas informācijas aizsardzību saskaņā ar Padomes Lēmumu 2011/292/ES (2011. gada 31. marts) par drošības noteikumiem ES klasificētas informācijas aizsardzībai (2).

               5)

               lēmuma 13. panta 1. punktu aizstāj ar šādu:
               “1.   Finanšu atsauces summa, kas paredzēta ar EUPOL AFGHANISTAN saistīto izdevumu segšanai laikposmā no 2010. gada 31. maija līdz 2011. gada 31. jūlijam, ir EUR 54 600 000.
               Finanšu atsauces summa, kas paredzēta ar EUPOL AFGHANISTAN saistīto izdevumu segšanai laikposmā no 2011. gada 1. augusta līdz 2012. gada 31. jūlijam, ir EUR 60 500 000.
               Finanšu atsauces summa, kas paredzēta ar EUPOL AFGHANISTAN saistīto izdevumu segšanai laikposmā no 2012. gada 1. augusta līdz 2013. gada 31. maijam, ir EUR 56 870 000.
               Finanšu atsauces summa, kas paredzēta ar EUPOL AFGHANISTAN saistīto izdevumu segšanai laikposmā no 2013. gada 1. jūnija līdz 2014. gada 31. decembrim ir EUR 108 050 000.”;

               6)

               lēmuma 14. pantu aizstāj ar šādu:
               “14. pants
               Informācijas nodošana
               1.   Saskaņā ar Lēmumu 2011/292/ES AP ir pilnvarots NATO/SDUS nodot ES klasificētu informāciju un dokumentus, kas sagatavoti misijai. Šim nolūkam izstrādā vietējas tehniskas vienošanās.
               2.   AP ir pilnvarots saskaņā ar Lēmumu 2011/292/ES vajadzības gadījumā un atbilstīgi misijas vajadzībām nodot ar šo lēmumu saistītām trešām valstīm misijas vajadzībām sagatavotu ES klasificētu informāciju un dokumentus ar slepenības pakāpi ne augstāku kā “CONFIDENTIEL UE”.
               3.   AP ir pilnvarots saskaņā ar Lēmumu 2011/292/ES – vajadzības gadījumā un atbilstīgi misijas darbības vajadzībām – nodot UNAMA misijas vajadzībām sagatavotu ES klasificētu informāciju un dokumentus ar slepenības pakāpi ne augstāku kā “RESTREINT UE”. Šim nolūkam izstrādā vietējas vienošanās.
               4.   Konkrētu un steidzamu operatīvu vajadzību gadījumā AP saskaņā ar Lēmumu 2011/292/ES ir arī pilnvarots nodot uzņēmējvalstij misijas vajadzībām sagatavotu ES klasificētu informāciju un dokumentus ar slepenības pakāpi ne augstāku kā “RESTREINT UE”. Šajā nolūkā sagatavo vienošanos starp AP un kompetentajām uzņēmējvalsts iestādēm.
               5.   AP ir pilnvarots ar šo lēmumu saistītām trešām valstīm nodot ES neklasificētus dokumentus, kuri ir saistīti ar Padomes apspriedēm par misiju un uz kuriem attiecas dienesta noslēpuma ievērošanas pienākums atbilstīgi Padomes reglamenta 6. panta 1. punktam (3).
               6.   Pilnvaras, kas minētas 1., 2., 3. un 5. punktā, kā arī pilnvaras noslēgt 4. punktā minētās vienošanās AP var deleģēt savā pakļautībā esošām personām, civilajam operāciju komandierim un/vai misijas vadītājam.

               7)

               lēmuma 17. panta otro daļu aizstāj ar šādu:
               “To piemēro no 2010. gada 31. maija līdz 2014. gada 31. decembrim.”

         2. pants
   Šis lēmums stājas spēkā tā pieņemšanas dienā.

      Briselē, 2013. gada 27. maijā

            Padomes vārdā –

            priekšsēdētāja

         C. ASHTON

      (1)  OV L 123, 19.5.2010., 4. lpp.

      (2)  OV L 141, 27.5.2011., 17. lpp.”;

      (3)  Padomes Lēmums 2009/937/ES (2009 gada 1. decembris), ar ko pieņem Padomes reglamentu (OV L 325, 11.12.2009., 35. lpp.).”;


title: 2012/656/ES: Padomes Lēmums ( 2012. gada 22. oktobris ), ar ko nosaka nostāju, kura Eiropas Savienībai jāieņem Pasaules Tirdzniecības organizācijas Vispārējā padomē par Laosas Tautas Demokrātiskās Republikas iestāšanos PTO

text:
               24.10.2012

               LV

               Eiropas Savienības Oficiālais Vēstnesis

               L 294/7

         PADOMES LĒMUMS
   (2012. gada 22. oktobris),
   ar ko nosaka nostāju, kura Eiropas Savienībai jāieņem Pasaules Tirdzniecības organizācijas Vispārējā padomē par Laosas Tautas Demokrātiskās Republikas iestāšanos PTO
   (2012/656/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu, 100. panta 2. punktu un 207. panta 4. punktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Laosas Tautas Demokrātiskās Republikas (Laosas TDR) valdība 1997. gada 16. jūlijā iesniedza pieteikumu par pievienošanos Marakešas līgumam, ar ko nodibina Pasaules Tirdzniecības organizāciju (PTO), ievērojot minētā līguma XII pantu.

               (2)

               Lai panāktu vienošanos par iestāšanās noteikumiem, kas būtu pieņemami Laosas TDR un visām PTO dalībvalstīm, 1998. gada 19. februārī tika izveidota Laosas TDR iestāšanās darba grupa.

               (3)

               Komisija Savienības vārdā risināja sarunas par Laosas TDR visaptverošu tirgus atvēršanas saistību kopumu, kas ir Savienības interesēs un atbilst Laosas TDR attīstības līmenim.

               (4)

               Šīs saistības tagad ir iekļautas Laosas TDR iestāšanās protokolā PTO.

               (5)

               Paredzams, ka iestāšanās PTO būs pozitīvs un ilgstošs ieguldījums Laosas TDR ekonomisko reformu un ilgtspējīgas attīstības procesā.

               (6)

               Tāpēc būtu jāapstiprina iestāšanās protokols.

               (7)

               PTO dibināšanas līguma XII pantā noteikts, ka iestāšanās noteikumi ir savstarpēji jāsaskaņo valstij, kas iestājas, un PTO, un PTO ministru konference apstiprina iestāšanās noteikumus no PTO puses. PTO dibināšanas līguma IV panta 2. punktā noteikts, ka laikposmā starp ministru konferencēm tās funkcijas pilda Vispārējā padome.

               (8)

               Attiecīgi ir nepieciešams noteikt nostāju, kas Savienībai jāieņem PTO ministru konferencē par Laosas TDR iestāšanos PTO,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Pasaules Tirdzniecības organizācijas Vispārējā padomē par Laosas Tautas Demokrātiskās Republikas iestāšanos PTO, ir atbalstīt iestāšanos.
   2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 22. oktobrī

            Padomes vārdā –

            priekšsēdētājs

         S. ALETRARIS


title: 2008/762/EK: Padomes Lēmums ( 2008. gada 25. septembris ), ar ko pieņem Eiropas Investīciju bankas aizgādībā izveidotās Ieguldījumu mehānisma komitejas reglamentu

text:
               1.10.2008

               LV

               Eiropas Savienības Oficiālais Vēstnesis

               L 262/34

      PADOMES LĒMUMS

   (2008. gada 25. septembris),
   ar ko pieņem Eiropas Investīciju bankas aizgādībā izveidotās Ieguldījumu mehānisma komitejas reglamentu
   (2008/762/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK–EK Partnerattiecību nolīgumam un par finansiālas palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (1), un jo īpaši tā 9. panta 2. punktu,
   ņemot vērā Padomes Regulu (EK) Nr. 617/2007 (2007. gada 14. maijs) par 10. Eiropas Attīstības fonda īstenošanu saskaņā ar ĀKK un EK Partnerattiecību nolīgumu (2) un jo īpaši tās 13. panta 1. punkta otro daļu,
   ņemot vērā Eiropas Investīciju bankas priekšlikumu,
   ņemot vērā Komisijas atzinumu,
   IR NOLĒMUSI ŠĀDI.
   1. pants
   Ar šo pieņem reglamentu Ieguldījumu mehānisma komitejai, kas ir izveidota Eiropas Investīciju bankas aizgādībā, kā izklāstīts pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2008. gada 25. septembrī

            Padomes vārdā —

            priekšsēdētājs

         B. HORTEFEUX

      (1)  OV L 247, 9.9.2006., 32. lpp.

      (2)  OV L 152, 13.6.2007., 1. lpp.

      PIELIKUMS
      IEGULDĪJUMU MEHĀNISMA KOMITEJAS, KAS IR IZVEIDOTA EIROPAS INVESTĪCIJU BANKAS AIZGĀDĪBĀ, REGLAMENTS
      1. pants
      1.   Ieguldījumu mehānisma komiteju (“Komiteja”) veido viens pārstāvis no katras dalībvalsts un Eiropas Kopienu Komisijas (“Komisija”) pārstāvis. Tikai dalībvalstu ieceltie Komitejas locekļi vai to aizstājēji var balsot.
      2.   Komitejas priekšsēdētāju un priekšsēdētāja vietnieku ievēlē no Komitejas locekļiem, kurus uz diviem gadiem izraudzījušās dalībvalstis. Ievēlēšana noris Komitejas pirmās sanāksmes laikā ar aizklātu balsošanu. Priekšsēdētāju ievēlē no kandidātu vidus ar kvalificētu balsu vairākumu, kā noteikts 3. pantā. Priekšsēdētāja vietnieka ievēlēšana noris tādā pašā kārtībā.
      3.   Eiropas Investīciju banka (“Banka”) nodrošina Komitejas sekretariāta un palīgdienestu darbu.
      4.   Katra dalībvalsts izvirza vienu pārstāvi un vienu aizstājēju, kas ir pilnvarots izmantot balsstiesības. Aizstājējs var apmeklēt Komitejas sanāksmes kā novērotājs, bet ir balsstiesīgs tikai tādā gadījumā, ja viņa dalībvalsts pārstāvis nav ieradies. Izņēmuma gadījumos, kad ne pārstāvis, ne aizstājējs nevar ierasties uz Komitejas sanāksmi, pārstāvis var pilnvarot citu pārstāvi vai viņu var aizstāt trešā persona, ko ad hoc kārtībā iecēlusi attiecīgā dalībvalsts. Dalībvalstis ar savu pastāvīgo pārstāvniecību Eiropas Savienībā starpniecību informē Banku un Padomes Ģenerālsekretariātu par to pārstāvju un aizstājēju vārdiem un adresēm.
      5.   Komisija izvirza vienu pārstāvi un vienu aizstājēju Komitejas sanāksmju apmeklēšanai un paziņo to vārdus Bankai un Padomes Ģenerālsekretariātam. Šīm ieceltajām personām var palīdzēt citi Komisijas ierēdņi un darbinieki.
      6.   Banka izvirza divus ierēdņus Komitejas sanāksmju apmeklēšanai un dalībai Komitejas darbā un paziņo to vārdus Komisijai un Padomes Ģenerālsekretariātam. Šīm ieceltajām personām var palīdzēt citi Bankas ierēdņi.
      7.   Padomes Ģenerālsekretariāta pārstāvi uzaicina piedalīties Komitejas sanāksmēs kā novērotāju.
      2. pants
      Komiteju sasauc priekšsēdētājs, un tās sēdes notiek vismaz četras reizes gadā Bankas galvenajā mītnē Luksemburgā. Priekšsēdētājs var sasaukt papildu sanāksmes pēc viena Komitejas locekļa vai Bankas pieprasījuma.
      Sekretariāts nosūta Komitejas locekļiem un to aizstājējiem, un Padomes Ģenerālsekretariātam paziņojumus par sanāksmēm, ieskaitot detalizētu informāciju par ierosināto sanāksmes darba kārtību, kopā ar attiecīgajiem dokumentiem, kā tas ir norādīts 5. panta 1. punktā.
      3. pants
      Komiteja pieņem visus lēmumus ar kvalificētu balsu vairākumu, kas ir 724 balsis no 1 004 balsīm, “par” balsojot vismaz četrpadsmit dalībvalstīm. Bloķējošo mazākumu veido 281 balss. Dalībvalstu pārstāvju balsis sadalās šādi:

                  Dalībvalsts

                  Balsis

                  Beļģija

                  35

                  Bulgārija

                  1

                  Čehija

                  5

                  Dānija

                  20

                  Vācija

                  205

                  Igaunija

                  1

                  Grieķija

                  15

                  Spānija

                  79

                  Francija

                  196

                  Īrija

                  9

                  Itālija

                  129

                  Kipra

                  1

                  Latvija

                  1

                  Lietuva

                  1

                  Luksemburga

                  3

                  Ungārija

                  6

                  Malta

                  1

                  Nīderlande

                  49

                  Austrija

                  24

                  Polija

                  13

                  Portugāle

                  12

                  Rumānija

                  4

                  Slovēnija

                  2

                  Slovākija

                  2

                  Somija

                  15

                  Zviedrija

                  27

                  Apvienotā Karaliste

                  148

                  Kopā

                  1 004

            4. pants
      1.   Saskaņā ar nosacījumiem, kas izklāstīti 3. pantā, Komiteja:

                  a)

                  attiecībā uz Ieguldījumu mehānismu apstiprina:

                              i)

                              darbības vadlīnijas un priekšlikumus to pārskatīšanai;

                              ii)

                              ieguldījumu stratēģijas un uzņēmējdarbības plānus saskaņā ar Padomes Regulas (EK) Nr. 617/2007 (2007. gada 14. maijs) par 10. Eiropas Attīstības fonda īstenošanu saskaņā ar ĀKK un EK Partnerattiecību nolīgumu (1) (Īstenošanas regula) 13. panta 2. punkta b) apakšpunktu;

                              iii)

                              gada pārskatus, ieskaitot finanšu pārskatus;

                              iv)

                              visus vispārējās politikas dokumentus, tostarp novērtējuma ziņojumus;

                  b)

                  sniedz atzinumu par:

                              i)

                              priekšlikumiem piešķirt procentu subsīdijas saskaņā ar Īstenošanas regulas 13. panta 3. punkta a) apakšpunktu;

                              ii)

                              priekšlikumiem, kas ir saistīti ar projektiem, par kuriem Komisija ir sniegusi negatīvu atzinumu;

                              iii)

                              jebkuru citu priekšlikumu, kura pamatā ir darbības vadlīnijās noteiktie vispārīgie principi.

            Turklāt Bankas pārvaldes struktūras var laiku pa laikam pieprasīt, lai Komiteja sniedz atzinumu par citiem finansējuma priekšlikumiem vai citiem stratēģijas vai politikas jautājumiem attiecībā uz Bankas operācijām ĀKK valstīs.
      2.   Banka sagatavo un iesniedz Komitejai darba dokumentus un priekšlikumus. Priekšlikumi ietver šādu detalizētu informāciju:

                  a)

                  projekta apraksts un tā saistība ar valsts attīstības stratēģiju, pamatojoties uz valsts stratēģiskajos dokumentos sniegto informāciju;

                  b)

                  attīstības mērķis, kuru ir paredzēts sasniegt projekta ietvaros, ieskaitot plānoto pasākumu ilgtspējību;

                  c)

                  projekta vispārīgā struktūra un tā pamatojums;

                  d)

                  projekta izmaksas, finansēšanas metode un saistītie riski, kā arī, ja nepieciešams, riska mazināšanas pasākumi, kādus Banka plāno piemērot;

                  e)

                  projekta ietekme vietējā, nacionālā un reģionālā līmenī, pamatojoties uz ĀKK un EK Partnerattiecību nolīguma nosacījumiem, tostarp ietekme uz vidi;

                  f)

                  Komisijas piekrišana vai atzinums saskaņā ar Īstenošanas regulas 13. panta 5. punktu.

            3.   Projekta tehnisko izpildi regulējoši detalizētie noteikumi un tā izpildes laika grafiks ir apkopoti priekšlikuma pielikumā.
      5. pants
      1.   Banka nosūta attiecīgos dokumentus un priekšlikumus Komitejas locekļiem un to aizstājējiem, kā arī Padomes Ģenerālsekretariātam šādos termiņos:

                  a)

                  vismaz četras nedēļas pirms sanāksmēm noteiktā datuma gadījumos, kad ir paredzēts sniegt Komitejas apstiprinājumu;

                  b)

                  vismaz trīs nedēļas pirms sanāksmēm noteiktā datuma gadījumos, kad tiek prasīts sniegt Komitejas atzinumu.

            Pēc pamatota Bankas pieprasījuma priekšsēdētājs izņēmuma gadījumos var atcelt iepriekšminētos termiņus.
      2.   Komitejas locekļi rakstiski paziņo Bankai par jebkādiem komentāriem vai papildu informācijas pieprasījumiem attiecībā uz dokumentiem, kuri izplatīti saskaņā ar 1. punktu, apstiprinājuma gadījumos – vismaz piecas darbdienas un atzinuma gadījumos – trīs darbdienas pirms sanāksmju datuma.
      3.   Pēc priekšsēdētāja ieteikuma sanāksmes sākumā Komiteja pieņem darba kārtību. Katrs Komitejas loceklis var pieprasīt darba kārtībā iekļaut papildu jautājumus, bet tikai apspriešanai. Šajā sakarā nodotā informācija var tikt sniegta mutiski.
      4.   Ja dalībvalsts pārstāvis nav ieradies, uzskatāms, ka viņš ir apstiprinājis vai sniedzis labvēlīgu atzinumu par iesniegtajiem dokumentiem, izņemot gadījumus, ja viņš ir rakstiski paziņojis Komitejas priekšsēdētājam par savu nodomu neapstiprināt vai nesniegt labvēlīgu atzinumu vai ja izņēmuma kārtā viņš ir pilnvarojis citu dalībvalsts pārstāvi. Ja ir sniegtas pilnvaras balsot vai izraudzīts aizvietotājs, Komitejas priekšsēdētāju laikus pienācīgi informē par to.
      Dalībvalsts pārstāvis var saņemt pilnvaru tikai no kāda cita dalībvalsts pārstāvja.
      6. pants
      1.   Komitejas atzinumu var prasīt, izmantojot rakstisku procedūru pēc Bankas iniciatīvas un saņemot iepriekšēju priekšsēdētāja piekrišanu.
      2.   Ja priekšlikums ir iesniegts, izmantojot rakstisku procedūru, Banka iesniedz to kopā ar visiem attiecīgajiem apliecinošajiem dokumentiem. Ja trīs nedēļu laikā pēc priekšlikuma iesniegšanas dalībvalsts pārstāvis nebalso “pret”, tiek uzskatīts, ka šis pārstāvis ir nobalsojis “par” attiecīgo priekšlikumu.
      3.   Ja ne vēlāk kā piecas darbdienas pirms 2. punktā minētā trīs nedēļu termiņa beigām viens Komitejas loceklis ir īpaši pieprasījis risināt diskusiju Komitejas sanāksmē, priekšlikumu iesniedz nākamajā plānotajā Komitejas sanāksmē. Īpašas steidzamības izņēmuma gadījumos Banka var pieprasīt, lai priekšsēdētājs sasauc Komitejas ārkārtas sanāksmi atbilstoši 2. pantam.
      7. pants
      1.   Ciktāl tas nav pretrunā ar Īstenošanas regulas 13. panta 6. punktu, Komitejas apstiprinājumu vai labvēlīgu atzinumu var sniegt saskaņā ar jebkādiem Komitejas norādītajiem komentāriem.
      2.   Komiteja var lūgt, lai pieprasījuma apstiprinājums vai priekšlikums noteiktos aspektos tiktu papildināts. Tādā gadījumā pieprasījumu vai priekšlikumu var iesniegt otrreiz izskatīšanai Komitejā.
      3.   Komitejas sniegtos atzinumus nosūta Bankas lēmējinstitūcijām.
      8. pants
      1.   Dokumentu, kurā iekļauti katrā Komitejas sanāksmē iegūtie galvenie secinājumi un Komitejas locekļu pieņemtās galvenās nostājas, priekšsēdētāja pārraudzībā sagatavo sekretariāts divu nedēļu laikā pēc sanāksmes dienas. Sekretariāts līdzīgi reģistrē atzinumus un balsis, kas nodotas saskaņā ar rakstisku procedūru. Šos dokumentus nosūta Komitejas locekļiem.
      2.   Dokuments uzskatāms par galīgu, tiklīdz Komiteja to apstiprina saskaņā ar rakstisku procedūru vai tās nākamajā sanāksmē.
      3.   Ar Komiteju saistītā sarakste tiek adresēta sekretariātam, Komitejas priekšsēdētāja ievērībai.
      4.   Visi Komitejas sanāksmes apmeklējošie pārstāvji un novērotāji ievēro Komitejas darba un apspriežu konfidencialitāti. Ar darbu un apspriedēm saistītos dokumentus izmanto tikai personas, kurām tie ir adresēti un kuras atbild par to drošu glabāšanu un konfidencialitātes saglabāšanu.
      9. pants
      1.   Ar Komitejas darbību saistītās izmaksas, ieskaitot ceļa izdevumus vienam pārstāvim no katras dalībvalsts, sedz Banka.
      2.   Banka nodod Komitejas rīcībā tās darbam nepieciešamās telpas un aprīkojumu.
      10. pants
      Visus paziņojumus, saraksti vai dokumentus, kas ir nosūtāmi saskaņā ar šiem noteikumiem, var nosūtīt, izmantojot elektronisko pastu vai telefaksu.

         (1)  OV L 152, 13.6.2007., 1. lpp.


title: 2013/407/ES: Dalībvalstu valdību pārstāvju Lēmums ( 2013. gada 24. jūlijs ), ar ko ieceļ amatā Vispārējās tiesas tiesnesi

text:
               30.7.2013

               LV

               Eiropas Savienības Oficiālais Vēstnesis

               L 203/16

         DALĪBVALSTU VALDĪBU PĀRSTĀVJU LĒMUMS
   (2013. gada 24. jūlijs),
   ar ko ieceļ amatā Vispārējās tiesas tiesnesi
   (2013/407/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Saskaņā ar Horvātijas Pievienošanās līgumu, Vesna TOMLJENOVIĆ kundze tika iecelta par Vispārējās tiesas tiesnesi laikposmam no 2013. gada 1. jūlija līdz 31. augustam.

               (2)

               Ir ierosināts Vesna TOMLJENOVIĆ kundzi atkārtoti iecelt amatā par Vispārējās tiesas tiesnesi.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Vesna TOMLJENOVIĆ kundzes atbilstību Vispārējās tiesas tiesneša pienākumu veikšanai,

         IR PIEŅĒMUŠI ŠO LĒMUMU.
   1. pants

      Vesna TOMLJENOVIĆ kundze tiek iecelta par Vispārējās tiesas tiesnesi laikposmam no 2013. gada 1. septembra līdz 2019. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 24. jūlijā

            priekšsēdētājs

         R. KAROBLIS


title: Padomes Lēmums (2004. gada 21. oktobris), ar ko ieceļ Migrējošo darba ņēmēju sociālā nodrošinājuma padomdevējas komitejas locekļus un to aizstājējus no Spānijas

text:
               18.1.2005

               LV

               Eiropas Savienības Oficiālais Vēstnesis

               C 12/14

      PADOMES LĒMUMS

   (2004. gada 21. oktobris),
   ar ko ieceļ Migrējošo darba ņēmēju sociālā nodrošinājuma padomdevējas komitejas locekļus un to aizstājējus no Spānijas
   (2005/C 12/04)
   EIROPAS SAVIENĪBAS PADOME,
   ņemot vērā Padomes Regulu Nr. 1408/71 (1971. gada 14. jūnijs) par sociālā nodrošinājuma shēmu piemērošanu algotiem darba ņēmējiem, pašnodarbinātajiem un to ģimenēm, kas pārvietojas Kopienas teritorijā (1), jo īpaši tās 82. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā

               (1)

               Padome ar 2004. gada 4. oktobra Lēmumu (2) ir iecēlusi Migrējošo darba ņēmēju sociālā nodrošinājuma padomdevējas komitejas locekļus un to aizstājējus laikposmam no 2002. gada 23. septembra līdz 2004. gada 22. septembrim, izņemot minētās komitejas locekļus un to aizstājējus no Spānijas;

               (2)

               Spānijas valdība ir piedāvājusi kandidātus brīvajām amata vietām,

         IR PIEŅĒMUSI ŠĀDU LĒMUMU.
   Vienīgais pants
   Ar šo par Migrējošo darba ņēmēju sociālā nodrošinājuma padomdevējas komitejas locekļiem un to aizstājējiem uz laikposmu līdz amata pilnvaru termiņa beigām 2006. gada 23. septembrī ieceļ šādas personas:
   I.   VALDĪBU PĀRSTĀVJI

               Locekļi

               Aizstājēji

               Carlos GARCIA DE CORTAZAR NEBREDA kungs
               Marta VIVES CABALLERO kundze

               Concepción HERRERA FERNÁNDEZ kundze

         II.   ARODBIEDRĪBU PĀRSTĀVJI

               Locekļi

               Aizstājēji

               Julio RUIZ RUIZ kungs
               Ana Maria CORRAL JUAN kundze

               Ma Pilar ROC ALFARO kundze

         III.   DARBA DEVĒJU ORGANIZĀCIJU PĀRSTĀVJI

               Locekļi

               Aizstājēji

               Pilar IGLESIAS VALCARCE kundze
               Pablo GÓMEZ ALBO kungs

               Roberto SUÁREZ SANTOS kungs

      Luksemburgā, 2004. gada 21. oktobrī

            Padomes vārdā —

            priekšsēdētājs

         G. ZALM

      (1)  OV L 149 5.7.1971., 2. lpp. Jaunākie grozījumi Regulā izdarīti ar Regulu Nr. 1945/93 (EEK) (OV L 181, 23.7.1993., 1. lpp.).

      (2)  Lēmums vēl nav publicēts “Oficiālajā Vēstnesī” .


title: 2008/530/EK: Eiropas Parlamenta 2007. gada 24. aprīļa Lēmums par Eiropas Aviācijas drošības aģentūras kontu slēgšanu attiecībā uz 2005. finanšu gadu

text:
               15.7.2008

               LV

               Eiropas Savienības Oficiālais Vēstnesis

               L 187/161

      EIROPAS PARLAMENTA

   2007. gada 24. aprīļa Lēmums
   par Eiropas Aviācijas drošības aģentūras kontu slēgšanu attiecībā uz 2005. finanšu gadu
   (2008/530/EK)
   EIROPAS PARLAMENTS,
   ņemot vērā Eiropas Aviācijas drošības aģentūras 2005. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Aviācijas drošības aģentūras 2005. finanšu gada galīgajiem pārskatiem, ar aģentūras atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Eiropas Parlamenta un Padomes 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un it īpaši tās 49. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0121/2007),

               1.

               konstatē, ka Eiropas Aviācijas drošības aģentūras 2004. un 2005. finanšu gada galīgie pārskati ir šādi:
               Ieņēmumu un izdevumu pārskats par 2004. un 2005. finanšu gadu

                           (EUR 1000)

                           2005

                           2004

                              Darbības ieņēmumi

                           Kopienas subsīdijas

                           17 416

                           7 777

                           Citas subsīdijas

                           1 446

                           248

                           Ieņēmumi no maksājumiem un nodevām

                           10 888

                           Atmaksātie izdevumi

                           26

                           3

                           Citi ieņēmumi

                           693

                           350

                              Kopā (a)

                              30 469

                              8 378

                              Darbības izdevumi

                           Darbinieki

                           13 636

                           5 556

                           Ēkas un saistīti izdevumi

                           2 121

                           689

                           Citi administratīvie izdevumi

                           1 319

                           743

                           Līdzekļu piešķīrums uzkrājumiem

                           576

                           89

                           Darbības izdevumi

                           11 660

                           2 081

                              Kopā (b)

                           29 312

                           9 158

                              Darbības rezultāts (c = a–b)

                              1 157

                              -780

                           Finanšu ieņēmumi (d)

                           41

                           0

                           Finanšu izdevumi (e)

                           -14

                           2

                              Finanšu rezultāts (f = d–e)

                              27

                              -2

                              Finanšu gada izpilde (g = c+f)

                              1 184

                              -782

                              Avots: aģentūras dati. Tabula ir aģentūras gada pārskatos sniegtās informācijas kopsavilkums.

               2.

               apstiprina Eiropas Aviācijas drošības aģentūras 2005. finanšu gada kontu slēgšanu;

               3.

               uzdod priekšsēdētājam nosūtīt šo lēmumu Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 10. lpp.

      (2)  OV C 312, 19.12.2006., 6. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 240, 7.9.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 1701/2003 (OV L 243, 27.9.2003., 5. lpp.).

      (5)  OV L 357, 31.12.2002., 72. lpp.


title: Eiropas Parlamenta Lēmums (ES, Euratom) 2015/1702 (2015. gada 29. aprīlis) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/400

      EIROPAS PARLAMENTA LĒMUMS (ES, EURATOM) 2015/1702
      (2015. gada 29. aprīlis)
      par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada pārskatiem un Kopuzņēmuma atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 2007. gada 27. marta Lēmumu 2007/198/Euratom, ar ko izveido Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (5), un jo īpaši tā 5. panta 3. punktu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7),

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0108/2015),

         1.

            atliek ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada pārskatu apstiprināšanu;

         2.

            uzdod priekšsēdētājam šo lēmumu nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 452, 16.12.2014., 44. lpp.

         (2)  OV C 452, 16.12.2014., 45. lpp.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 90, 30.3.2007., 58. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2014/390/ES: Padomes Lēmums ( 2014. gada 23. jūnijs ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

text:
               25.6.2014

               LV

               Eiropas Savienības Oficiālais Vēstnesis

               L 184/16

         PADOMES LĒMUMS
   (2014. gada 23. jūnijs)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības

      (2014/390/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 173. pantu un 195. pantu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zona līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līguma par Eiropas Ekonomikas zonu (“EEZ līgums”) 31. protokolā ietverti noteikumi par sadarbību īpašās jomās, kas nav četras pamatbrīvības, un tās kārtība.

               (2)

               Ir lietderīgi paplašināt EEZ līguma Līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 1287/2013 (2).

               (3)

               Tādēļ EEZ līguma 31. protokols būtu jāgroza, lai īstenotu šo paplašināto sadarbību no 2014. gada 1. janvāra.

               (4)

               Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2014. gada 23. jūnijā

            Padomes vārdā –

            priekšsēdētāja

         C. ASHTON

      (1)  OV L 305, 30.11.1994., 6. lpp.

      (2)  Eiropas Parlamenta un Padomes Regula (ES) Nr. 1287/2013 (2013. gada 11. decembris), ar ko izveido Uzņēmumu un mazo un vidējo uzņēmumu konkurētspējas programmu (COSME) (2014.–2020. gads) un atceļ Lēmumu Nr. 1639/2006/EK (OV L 347, 20.12.2013., 33. lpp.).

      PROJEKTS
      EEZ APVIENOTĀS KOMITEJAS LĒMUMS Nr. …/2014
      (… gada …),
      ar ko groza EEZ līguma 31. protokolu par sadarbību īpašās jomās, kas nav četras pamatbrīvības
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
      tā kā:

                  (1)

                  Ir lietderīgi paplašināt EEZ līguma līgumslēdzēju pušu sadarbību, iekļaujot Eiropas Parlamenta un Padomes Regulu (ES) Nr. 1287/2013 (2013. gada 11. decembris), ar ko izveido Uzņēmumu un mazo un vidējo uzņēmumu konkurētspējas programmu (COSME) (2014.–2020. gads) un atceļ Lēmumu Nr. 1639/2006/EK (1).

                  (2)

                  Tādēļ būtu attiecīgi jāgroza EEZ līguma 31. protokols, lai īstenotu šo paplašināto sadarbību no 2014. gada 1. janvāra,

            IR PIEŅĒMUSI ŠO LĒMUMU.
      1. pants
      EEZ līguma 31. protokola 7. panta 5. punktā pievieno šādu ievilkumu:

                  “—

                     32013 R 1287: Eiropas Parlamenta un Padomes Regula (ES) Nr. 1287/2013 (2013. gada 11. decembris), ar ko izveido Uzņēmumu un mazo un vidējo uzņēmumu konkurētspējas programmu (COSME) (2014.–2020. gads) un atceļ Lēmumu Nr. 1639/2006/EK (OV L 347, 20.12.2013., 33. lpp.).
                  Lihtenšteina un Norvēģija tiek atbrīvotas no dalības šajā programmā, kā arī no finansiāla atbalsta sniegšanas tai.”

            2. pants
      Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (2).
      To piemēro no 2014. gada 1. janvāra.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri

         (1)  OV L 347, 20.12.2013., 33. lpp.

         (2)  [Konstitucionālās prasības nav norādītas.] [Konstitucionālās prasības ir norādītas.]


title: Politikas un drošības Komitejas Lēmums ESPM/1/2009 ( 2009. gada 15. decembris ) par Eiropas Savienības Policijas misijas (ESPM) Bosnijā un Hercegovinā vadītāja pilnvaru pagarināšanu

text:
               16.12.2009

               LV

               Eiropas Savienības Oficiālais Vēstnesis

               L 330/79

      POLITIKAS UN DROŠĪBAS KOMITEJAS LĒMUMS ESPM/1/2009
   (2009. gada 15. decembris)
   par Eiropas Savienības Policijas misijas (ESPM) Bosnijā un Hercegovinā vadītāja pilnvaru pagarināšanu
   (2009/958/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2009/906/KĀDP (2009. gada 8. decembris) par Eiropas Savienības Policijas misiju (ESPM) Bosnijā un Hercegovinā (1) un jo īpaši tās 10. panta 1. punktu,
   tā kā:

               (1)

               Lēmuma 2009/906/KĀDP 10. panta 1. punktā ir paredzēts, ka Politikas un drošības komiteja (PDK) ir pilnvarota atbilstīgi Līguma 38. pantam pieņemt attiecīgus lēmumus par ESPM politisku kontroli un stratēģisku vadību, tostarp lēmumus par misijas vadītāja iecelšanu.

               (2)

               Pēc ģenerālsekretāra/Augstā pārstāvja (ĢS/AP) ierosinājuma PDK 2008. gada 24. oktobrī ar Lēmumu 2008/835/KĀDP (2) iecēla Stefan FELLER kungu par ESPM misijas vadītāju līdz 2009. gada 31. decembrim.

               (3)

               ĢS/AP 2009. gada 13. novembrī ierosināja Politikas un drošības komitejai pagarināt Stefan FELLER kunga kā ESPM misijas vadītāja pilnvaras uz vēl vienu gadu līdz 2010. gada 31. decembrim,

         IR PIEŅĒMUSI ŠO LĒMUMU.
   1. pants
   Ar šo Stefan FELLER kunga kā Eiropas Savienības Policijas misijas Bosnijā un Hercegovinā vadītāja pilnvaras pagarina līdz 2010. gada 31. decembrim.
   2. pants
   Šis lēmums stājas spēkā tā pieņemšanas dienā.
   To piemēro līdz 2010. gada 31. decembrī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 15. decembrī

            Politikas un drošības komitejas vārdā –

            priekšsēdētājs

         O. SKOOG

      (1)  OV L 322, 9.12.2009., 22. lpp.

      (2)  OV L 298, 7.11.2008., 30. lpp.


title: 2009/430/EK: Padomes Lēmums ( 2008. gada 27. novembris ) par to, lai Kopienas vārdā noslēgtu Konvenciju par jurisdikciju un spriedumu atzīšanu un izpildi civillietās un komerclietās - Dikjarazzjonijiet

text:
               10.6.2009

               LV

               Eiropas Savienības Oficiālais Vēstnesis

               L 147/1

         PADOMES LĒMUMS
   (2008. gada 27. novembris)
   par to, lai Kopienas vārdā noslēgtu Konvenciju par jurisdikciju un spriedumu atzīšanu un izpildi civillietās un komerclietās
   (2009/430/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 61. panta c) punktu saistībā ar 300. panta 2. punkta pirmo daļu un 300. panta 3. punkta otro daļu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Eiropas Kopienu dalībvalstis 1988. gada 16. septembrī parakstīja starptautisku nolīgumu ar Islandes Republiku, Norvēģijas Karalisti un Šveices Konfederāciju par jurisdikciju un spriedumu izpildi civillietās un komerclietās (2) (“Lugāno konvencija”), tādējādi 1968. gada 27. septembra konvencijas par to pašu tēmu (3) (“Briseles konvencija”) noteikumu piemērošanu attiecinot arī uz Islandi, Norvēģiju un Šveici.

               (2)

               Sarunas par Briseles konvencijas un Lugāno konvencijas pārskatīšanu sāka 1998.–1999. gadā ad hoc darba grupā, kurā piedalījās arī Islande, Norvēģija un Šveice. Šo sarunu rezultātā pieņēma darba grupas sagatavoto konvencijas projekta tekstu, ko Padome apstiprināja 1999. gada 27. un 28. maija sanāksmē.

               (3)

               Pamatojoties uz minēto tekstu, Padomē notikušo turpmāko sarunu rezultātā tika pieņemta Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (4), ar ko modernizēja Briseles konvencijas noteikumus, kā arī atzīšanas un izpildes sistēmu padarīja ātrāku un efektīvāku.

               (4)

               Ņemot vērā paralēles starp Briseles konvencijas un Lugāno konvencijas režīmiem attiecībā uz jurisdikciju un spriedumu atzīšanu un izpildi civillietās un komerclietās, Lugāno konvencijas noteikumi būtu jāsaskaņo ar Regulas (EK) Nr. 44/2001 noteikumiem, lai panāktu tādu pašu spriedumu aprites apjomu starp ES dalībvalstīm un attiecīgajām EBTA valstīm.

               (5)

               Saskaņā ar Protokolu par Dānijas nostāju, kurš pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās to pasākumu piemērošanā, kas pieņemti saskaņā ar Eiropas Kopienas dibināšanas līguma IV sadaļu. Tādēļ, lai Lugāno konvencijas noteikumus varētu piemērot Dānijai, tai kā Līgumslēdzējai pusei būtu jāpiedalās jaunā konvencijā par to pašu tēmu.

               (6)

               Padome ar 2002. gada 27. septembra lēmumu pilnvaroja Komisiju risināt sarunas, lai pieņemtu jaunu Lugāno konvenciju par jurisdikciju un spriedumu atzīšanu un izpildi civillietās un komerclietās.

               (7)

               Komisija Kopienas vārdā risināja sarunas par tādu konvenciju ar Islandi, Norvēģiju, Šveici un Dāniju. Kopienas vārdā konvenciju parakstīja 2007. gada 30. oktobrī saskaņā ar Padomes Lēmumu 2007/712/EK (5), paredzot tās noslēgšanu vēlāk.

               (8)

               Lēmuma 2007/712/EK pieņemšanas laikā Padome sakarā ar diskusijām par jaunās Lugāno konvencijas noslēgšanu piekrita izvērtēt iespēju sniegt deklarāciju saskaņā ar minētās konvencijas 1. protokola II panta 2. punktu. Kopienai tāda deklarācija būtu jāsniedz Konvencijas noslēgšanas brīdī.

               (9)

               Konvencijas sarunu laikā Kopiena apņēmās, ratificējot konvenciju, pieņemt deklarāciju, lai, grozot Regulu (EK) Nr. 44/2001, Kopiena varētu precizēt minētās regulas 22. panta 4. punkta darbības jomu ar mērķi ņemt vērā Eiropas Kopienu tiesas attiecīgo judikatūru saistībā ar tiesvedību, kas attiecas uz intelektuālā īpašuma tiesību reģistrāciju vai spēkā esamību, tādējādi nodrošinot, ka minēto noteikumu darbības joma ir paralēla Konvencijas 22. panta 4. punktam. Šajā sakarā būtu jāņem vērā Regulas (EK) Nr. 44/2001 piemērošanas izvērtējuma rezultāti.

               (10)

               Saskaņā ar 3. pantu Protokolā par Apvienotās Karalistes un Īrijas nostāju, kurš pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija piedalās šā lēmuma pieņemšanā un piemērošanā.

               (11)

               Saskaņā ar 1. un 2. pantu Protokolā par Dānijas nostāju Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (12)

               Tagad konvencija būtu jānoslēdz,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Konvencijas par jurisdikciju un spriedumu atzīšanu un izpildi civillietās un komerclietās noslēgšana, ar kuru aizstāj Lugāno 1988. gada 16. septembra Konvenciju.
   Kopiena, deponējot savu ratifikācijas instrumentu, sniedz šā lēmuma I un II pielikumā ietvertās deklarācijas.
   Konvencijas teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Kopienas vārdā deponēt ratifikācijas instrumentu saskaņā ar Konvencijas 69. panta 2. punktu.

      Briselē, 2008. gada 27. novembrī

            Padomes vārdā –

            priekšsēdētāja

         M. ALLIOT-MARIE

      (1)  2008. gada 18. novembra Piekrišana (Oficiālajā Vēstnesī vēl nav publicēta).

      (2)  Konvencija par jurisdikciju un spriedumu izpildi civillietās un komerclietās (OV L 319, 25.11.1988., 9. lpp.).

      (3)  Briseles Konvencija par jurisdikciju un spriedumu izpildi civillietās un komerclietās (OV L 299, 31.12.1972., 32. lpp.) (Konsolidētā versija OV C 27, 26.1.1998., 1. lpp.).

      (4)  OV L 12, 16.1.2001., 1. lpp.

      (5)  Padomes Lēmums 2007/712/EK (2007. gada 15. oktobris), lai Kopienas vārdā parakstītu Konvenciju par jurisdikciju un spriedumu atzīšanu un izpildi civillietās un komerclietās (OV L 339, 21.12.2007., 1. lpp.).

      I PIELIKUMS
      EIROPAS KOPIENAS DEKLARĀCIJA

         “Ar šo Eiropas Kopiena paziņo, ka, grozot Padomes Regulu (EK) Nr. 44/2001 par jurisdikciju un spriedumu atzīšanu un izpildi civillietās un komerclietās, tā paredz precizēt minētās regulas 22. panta 4. punkta darbības jomu ar mērķi ņemt vērā Eiropas Kopienu tiesas attiecīgo judikatūru saistībā ar tiesvedību, kas attiecas uz intelektuālā īpašuma tiesību reģistrāciju vai spēkā esamību, tādējādi nodrošinot, ka minēto noteikumu darbības joma ir paralēla Konvencijas 22. panta 4. punktam, un vienlaikus ņemot vērā Regulas (EK) Nr. 44/2001 piemērošanas izvērtējuma rezultātus.”

      II PIELIKUMS
      EIROPAS KOPIENAS DEKLARĀCIJA SASKAŅĀ AR KONVENCIJAS 1. PROTOKOLA II PANTA 2. PUNKTU

         “Eiropas Kopiena paziņo, ka 6. panta 2. punktā un 11. pantā minēto tiesvedību nevar izmantot šādās dalībvalstīs: Igaunijā, Latvijā, Lietuvā, Polijā un Slovēnijā (papildus valstīm, kas jau minētas Konvencijas IX pielikumā).
         Tālab, tiklīdz Konvencija būs stājusies spēkā, saskaņā ar Konvencijas 77. panta 2. punktu būtu jālūdz, lai ar Konvencijas 2. protokola 4. pantu izveidotā Pastāvīgā komiteja veic šādus grozījumus Konvencijas IX pielikumā:

               “IX PIELIKUMS
               1. protokola II pantā minētās valstis un noteikumi ir šādi:

                           —

                           Vācija: Civilprocesa kodeksa (Zivilprozessordnung) 68., 72., 73. un 74. pants attiecībā uz trešo personu paziņojumiem,

                           —

                           Igaunija: Civilprocesa kodeksa (tsiviilkohtumenetluse seadustik) 214. panta 3. un 4. punkts un 216. pants attiecībā uz trešo personu paziņojumiem,

                           —

                           Latvija: Civilprocesa likuma 78., 79., 80. un 81. pants attiecībā uz trešo personu paziņojumiem,

                           —

                           Lietuva: Civilprocesa kodeksa (Civilinio proceso kodeksas) 47. pants,

                           —

                           Ungārija: Civilprocesa kodeksa (Kodeks postępowania cywilnego) 58. līdz 60. pants attiecībā uz trešo personu paziņojumiem,

                           —

                           Austrija: Civilprocesa kodeksa (Zivilprozessordnung) 21. pants attiecībā uz trešo personu paziņojumiem,

                           —

                           Polija: Civilprocesa kodeksa (Kodeks postępowania cywilnego) 84. un 85. pants attiecībā uz trešo personu paziņojumiem (przypozwanie),

                           —

                           Slovēnija: Civilprocesa likuma (Zakon o pravdnem postopku) 204. pants attiecībā uz trešo personu paziņojumiem,

                           —

                           Šveicē – attiecībā uz kantoniem, kuru piemērojamais civilprocesa kodekss neparedz konvencijas 6. panta 2. punktā un 11. pantā minēto jurisdikciju: atbilstīgi civilprocesa piemērojamo kodeksu noteikumiem attiecībā uz trešo personu paziņojumiem (litis denuntiatio).”

         ”


title: Padomes lēmums (1982. gada 14. jūnijs) Kopienas vārdā akceptēt Muitas sadarbības padomes ieteikumu par muitas prasībām attiecībā uz faktūrrēķiniem

text:
Svarīgs juridisks paziņojums

|

31982D0457

Oficiālais Vēstnesis L 204 , 12/07/1982 Lpp. 0027 - 0028 Speciālizdevums somu valodā: Nodaļa 2 Sējums 3 Lpp. 0129  Speciālizdevums spāņu valodā: Nodaļa 02 Sējums 9 Lpp. 0097  Speciālizdevums zviedru valodā: Nodaļa 2 Sējums 3 Lpp. 0129  Speciālizdevums portugāļu valodā Nodaļa 02 Sējums 9 Lpp. 0097

		Padomes lēmums(1982. gada 14. jūnijs)Kopienas vārdā akceptēt Muitas sadarbības padomes ieteikumu par muitas prasībām attiecībā uz faktūrrēķiniem(82/457/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu,ņemot vērā Komisijas ieteikumu,tā kā Muitas sadarbības padomes ieteikumu par muitas prasībām attiecībā uz faktūrrēķiniem Kopiena var akceptēt, nosakot tā tūlītēju stāšanos spēkā,IR PIEŅĒMUSI ŠĀDU LĒMUMU.1. pantsKopienas vārdā tiek akceptēts Muitas sadarbības padomes 1979. gada 16. maija ieteikums par muitas prasībām attiecībā uz faktūrrēķiniem, nosakot tā tūlītēju stāšanos spēkā.Minētā ieteikuma teksts ir pievienots lēmumam.2. pantsPadomes priekšsēdētājs nosaka, kura persona ir pilnvarota informēt Muitas sadarbības padomes ģenerālsekretariātu par to, ka Kopiena akceptē šā lēmuma 1. pantā minēto ieteikumu, nosakot tā tūlītēju stāšanos spēkā.Luksemburgā, 1982. gada 14. jūnijāPadomes vārdā —priekšsēdētājsP. de Keersmaeker--------------------------------------------------MUITAS SADARBĪBAS PADOMES(1979. GADA 16. MAIJS)IETEIKUMS PAR MUITAS PRASĪBĀM ATTIECĪBĀ UZ FAKTŪRRĒĶINIEMMUITAS SADARBĪBAS PADOME,vēloties atvieglot starptautisko tirdzniecību, dodot iespēju tirdzniecības aprindām izmantot mūsdienīgas datu atveidošanas un pārraides metodes,ņemot vērā inter alia centienus starptautiskā līmenī panākt to, lai visus kādam starptautiskam komercdarījumam vajadzīgos dokumentus varētu sagatavot ar vienotu matrici, izmantojot viena novilkuma metodi,ņemot vērā 1979. gada marta ieteikumu par parakstiem un autentiskuma apliecināšanu, kuru pieņēmusi Ekonomikas komisijas Eiropai darba grupa starptautiskās tirdzniecības procedūru atvieglošanas jautājumos un kurā it īpaši noteikts, ka, plaši ieviešot datu pārraides mehāniskās vai elektroniskās metodes, jāmaina pastāvošā kārtība attiecībā uz parakstīšanu ar roku,tā kā prasība pēc paraksta uz faktūrrēķina muitas nolūkos nedod muitai īpašu pareizības garantiju,DALĪBVALSTĪM IESAKA:1) ikreiz, kad preču muitošanas procedūras sakarā ir jāuzrāda faktūra, pieņemt jebkādā veidā, piemēram, pēc viena novilkuma metodes, sagatavoti faktūrrēķini;2) muitas nolūkos nepieprasīt parakstu uz faktūrrēķiniem, ko kā apliecinošu dokumentu uzrāda kopā ar preču deklarācijām,LŪDZdalībvalstis, kas akceptē šo ieteikumu, paziņot ģenerālsekretāram par tā akceptēšanu, par dienu, no kuras to piemēro, un par piemērošanas nosacījumiem. Ģenerālsekretārs šo informāciju nosūta dalībvalstu muitas pārvaldes iestādēm.--------------------------------------------------


title: 2004/499/EK, Euratom: Padomes Lēmums (2004. gada 7. maijs), ar ko iecelti Revīzijas palātas locekļi

text:
               26.5.2004

               LV

               Eiropas Savienības Oficiālais Vēstnesis

               L 187/7

      PADOMES LĒMUMS

   (2004. gada 7. maijs),
   ar ko iecelti Revīzijas palātas locekļi
   (2004/499/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 247. panta 1., 2. un 3. punktu,
   ņemot vērā Eiropas Atomenerģijas kopienas dibināšanas līgumu, jo īpaši tā 160.B panta 3. punktu,
   ņemot vērā Aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā, un jo īpaši tā 47. pantu,
   ņemot vērā Eiropas Parlamenta atzinumus (1),
   tā kā:

         IR NOLĒMUSI.
   1. pants
   Ar šo par Revīzijas palātas locekļiem uz sešu gadu laikposmu, sākot ar šā lēmuma pieņemšanas dienu, ir iecelti:

               Jan KINŠT kungs

               Kersti KALJULAID kundze

               Igors LUDBORŽA kungs

               Irena PETRUŠKEVIČIENĖ kundze

               Gejza HALÁSZ kungs

               Josef BONNICI kungs

               Jacek UCZKIEWICZ kungs

               Vojko Anton ANTONČIČ kungs

               Július MOLNÁR kungs.

         2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 7. maijā

            Padomes vārdā —

            priekšsēdētājs

         C. McCREEVY

      (1)  2004. gada 5. maijā pieņemtie atzinumi (vēl nav publicēti Oficiālajā Vēstnesī).